DIE meeste bejaardes is so vol van die pille dat as jy hulle kan optel en skud, sal hulle soos ’n ratelslang klink. (Oukei, ek beveel dit nie aan nie.) My skoonma is geen uitsondering nie.
Ná die diagnose het die familie met ’n swaar gemoed en gepantser met PPE gaan kuier, waar sy in isolasie ’n paar meter van hulle in ’n bed gelê het. “Sê maar totsiens, net ingeval,” is ons aangeraai, “want mens weet nooit.” Daar was sewe bejaardes in die deel van die oord met Covid-19 en ons is meegedeel die vooruitsigte lyk nie goed nie. ..